הקרב במרכז רצועת עזה (2025)

הקרב במחנות המרכז ברצועת עזה החל ב-19 במרץ 2025, במחנות המרכז, בין צה"ל לארגוני הטרור הפלסטינים, כחלק מהלחימה ברצועת עזה במלחמת חרבות ברזל, במסגרת מבצע עוז וחרב ומבצע מרכבות גדעון, במהלכו כוחות צה"ל החלו בתמרון קרקעי על מנת לכבוש את האזור הכולל את דיר אל בלח, א-זוואידה, אל-מוסדר, ואדי א-סלקא, ומחנות הפליטים אל-בורייג', דיר אל בלח, מע'אזי, נוסייראת.

 רקע 
במהלך הקרב במחנות המרכז, כוחות צה"ל כבשו חלק ניכר ממרכז הרצועה והכריעו את כוחות הטרור שם.

ב-15 בינואר 2025 הגיעו ישראל וחמאס להסכמות, במסגרת ההסכם כוחות צה"ל נסוגו מהאזור.

ב-18 במרץ לאחר סיום הפסקת האש החלה ישראל במבצע עוז וחרב עם סיומו, ב-16 במאי החל צה"ל בהפצצות ותקיפות אוויריות נרחבות והניע כוחות לתפיסת שטחים שולטים בשטח רצועת עזה, ובכך פתח במבצע מרכבות גדעון.

 מהלך הקרב 
אוגדה 252 פעלה במרכז הרצועה והוחלפה ב-חטיבת האש, וחטיבה 646.

 מרץ 
ב-19 במרץ צה"ל פתח במבצע "ממוקד" כדי לייצר אזור חיץ בין צפון הרצועה לדרומה. על-פי דיווחים בעזה, במסגרת הפעילות טנקים של צה"ל מתקדמים בציר נצרים לעבר ציר סאלח א-דין. דווח כי הכוחות ברצועת עזה שבו והשתלטו מחדש ביממה האחרונה על חלק מציר נצרים, והגיעו עד מרכזו.

 מאי 
ב-16 במאי בבוקר, כוחות צה"ל התחילו בתמרון לכיוון דיר אל-בלח, ובמקביל בוצע באזור ירי ארטילרי. עד הערב הכוחות כבשו את העיירה אל-קרארה וניתקו את דרך סלאח א-דין.

במהלך המבצע הרס צה"ל את טחנת הקמח שנמצאה על הציר שבין ח'אן יונס לדיר אל-בלח, ואת הממגורות הגבוהות שלה שהיו סמל של הציר. בעבר, הממגורות הללו שלטו על ציר כיסופים שהוביל לגוש קטיף.

בלילה שבין 17 ל-18 במאי תקף צה"ל את האוהל שבו שהה זכריא סינוואר בנוסייראת. דווח כי הוא נהרג יחד עם שלושה מילדיו, אך בהמשך היום התברר כי הוא שרד את התקיפה ונפצע באורח אנוש. מספר ימים לאחר מכן מת מפצעיו. ב-25 במאי צה"ל תקף לעבר שכונת א-זוואידה בדיר אל-בלח והרג את אשרף אבו נאר שפעל כמנהל המבצעים של ההגנה האזרחית ברצועה.

ב-18 במאי דובר צה"ל בערבית הוציא הודעת פינוי לאל-קרארה, עיריית א-סלקא, דרום דיר אל-בלח והשכונות: ג'עפראוי, אלסאור, אבו הדאב ואסלטר.

ב-22 במאי פרסם דובר צה"ל בערבית אזהרת פינוי לתושבי דיר אל-בלח וכתב "אנו קוראים לכם לגרש את גורמי הטרור מקרבכם ולהתרחק ממבני חמאס הנמצאים בקרבתכם". ב-26 במאי דווח על כניסת כוחות חי"ר של צה"ל לדיר אל בלח. ב-31 במאי החל ירי אינטנסיבי ותקיפות אוויריות בדיר אל בלח.

 יוני 
ב-16 ביוני 2025 הותקף וחוסל, בכיר עלי סעדי וצפי אלאע'א, במסתור בו פעל, אלאע'א שימש כמפקד הצבאי של חטיבת דרום הרצועה בכתאאב אלמג'אהדין והיה צפוי לתפוס את מקומו של אסעד אבו שריעה כראש הארגון, לאחר שחוסל על ידי צה"ל ושב"כ בתחילת החודש. יום למחרת הותקף וחוסל המחבל אבראהים אבו שמאלה, ששימש כאחראי הכספים של הזרוע הצבאית של חמאס וסייענו של ראש משרד העבודות וסגן מפקד הזרוע הצבאית, מרואן עיסא, עד חיסולו במרץ 2024. עוד באותו היום הוציא דובר צה"ל בערבית הודעת פינוי נוספת לתושבי עזה בשכונות אל-ג'לעא, העיר חמאד ואל-קרארה.

ב-24 ביוני דיווח משרד הבריאות העזתי על 31 הרוגים ומעל 140 פצועים, בעקבות אירוע ירי במהלך חלוקת סיוע.

ב-29 ביוני דובר צה"ל בערבית פרסם הודעת פינוי לתושבים באזור נוסייראת

 יולי 
ב-2 ביולי דובר צה"ל בערבית פרסם הודעת פינוי לתושבים באזור דיר אל בלח. ב-21 ביולי כוחות גולני החלו להתקדם לכיוון דיר אל בלח, במבצע קצר וממוקד לסיכול תשתיות טרור. הפשיטה הסתיימה לאחר יומיים. במהלכה נפצע לוחם באורח קשה.

 שיגורי רקטות 
ב-18 במאי שוגרו שני רקטות לעבר מרחב כיסופים ב-27 ביוני שוגרה רקטה, לעבר מרחב מטווח ניר עם, היא יורטה ללא נפגעים. ב-14 ביולי שוגרו ככל הנראה 2 רקטות.

 הערות שוליים 

מרכז רצועת עזה (2025)
קטגוריה:2025 בישראל
קטגוריה:מחנות המרכז: קרבות
קטגוריה:2025 ברצועת עזה